Kadrina Keskkool

**Vanast eluruumist mõnus ja hubane tuba**

Praktiline töö

Alexandra Laanemägi

11. klass

Juhendajad Aveli Tiiter

Evelin Tiiter

Aivar Laanemägi

Kadrina 2023

**Sisukord**

[Sissejuhatus 3](#_Toc135613234)

[1. Praktilise töö teoreetiline osa 4](#_Toc135613235)

[1.1. Lühiülevaade sisekujundusest 4](#_Toc135613236)

[1.2. Sisekujunduses kasutatavad stiilid 5](#_Toc135613237)

[1.3. Vanast uueks 7](#_Toc135613238)

[2. Tööprotsess 8](#_Toc135613239)

[2.1. Tööprotsessi planeerimine 8](#_Toc135613240)

[2.2. Toa remondiga seotud tööd 9](#_Toc135613241)

[2.2.1. Põranda valamine ja parketi paigaldus 9](#_Toc135613242)

[2.2.2. Seinte lihvimine, kruntimine ja värvimine ning ukse paigaldamine 10](#_Toc135613243)

[2.2.3. Aknapõskede töötlemine ning aknalaua värvimine 11](#_Toc135613244)

[2.2.4. Laeroovituse ja -materjali paigaldamine 12](#_Toc135613245)

[2.3. Mööbli lihvimine ja värvimine 13](#_Toc135613246)

[2.3.1. Sahtliboksi lihvimine ja värvimine ning lauaplaadi lakkimine 13](#_Toc135613247)

[2.3.2. Riidekapi värvimine 15](#_Toc135613248)

[2.4. Toa sisustamine 17](#_Toc135613249)

[Kokkuvõte 19](#_Toc135613250)

[Kasutatud materjalid 20](#_Toc135613251)

[Lisad 22](#_Toc135613252)

[Lisa 1. Toa põhiplaan 22](#_Toc135613253)

[Lisa 2. Näide ajagraafiku tabelist (august) 23](#_Toc135613254)

[Lisa 3. Eelarve tabel 24](#_Toc135613255)

[Lisa 4. Toa esialgne kavand 25](#_Toc135613256)

[Lisa 5. Vaade aknale tööprotsessi alguses ja lõpus 26](#_Toc135613257)

[Lisa 6. Vaade ahjule tööprotsessi alguses ja lõpus 27](#_Toc135613258)

[Lisa 7. Vaade uksele tööprotsessi alguses 28](#_Toc135613259)

[Lisa 8. Vaade ukse poole tööprotsessi alguses ja lõpus 29](#_Toc135613260)

# Sissejuhatus

Tunnen huvi sisekujunduse vastu ning see motiveeris mind kujundama oma vanast eluruumist mõnusat tuba. Seetõttu valisin praktiliseks tööks oma toa sisekujundusliku uuenduse läbiviimise, mis eeldas ka üsna põhjalikku remonti.

Seadsin praktilise töö eesmärgiks saada eelkõige ruumi kujundamise ja vana mööbli uuendamise kogemust, samas õppida ka vajalikke oskusi toa remontimisel. Plaanisin eesmärgini jõudmiseks järgmised tegevused:

* tööprotsessi planeerimine (toa põhiplaani, ajagraafiku ja eelarve koostamine jms);
* remondiga seotud tegevused:
  + materjalide valik - põrandasegu, parkett, pahtel, laepaneelid, põranda- ja laeliistud, seina- ja mööblivärv, lambid, tekstiilid;
  + põranda valamine ja parketi paigaldamine;
  + seinte- ja aknapõskede pahteldamine, lihvimine ja värvimine;
  + ukse ja laematerjali paigaldamine;
* mööbli uuendamine ja värvimine (kapp, sahtliboks, lauaplaat);
* toa sisustamine (kardinad, vaip, dekoratiivpadjad, voodikatted, taimed jms).

2022. aasta juunis alustasin tööde kavandamisega. Soovisin, et tuba saaks valmis hiljemalt märtsiks, et mul oleks võimalik alustada aprillis kirjaliku töö vormistamisega.

Praktilise töö kirjalik osa koosneb teoreetilisest osast ja tööprotsessi kirjeldusest. Teoreetilises osas annan väikese ülevaate sisekujundusest ja selles kasutatavatest stiilidest, sealhulgas *hygge*-stiilist, millest oma toa sisustamisel inspiratsiooni sain. Samuti käsitlen ruumi ning mööbli värkendamise teemat. Selle osa koostamiseks kasutasin ajakirju Kroonika, Geeniusmeedia ja Scandinavian HOME, sisustusportaale Moodne Kodu ja Sisustusweb, Eesti Entsüklopeediat, ingliskeelset veebiplatvormi MasterClass, Vikipeediat ning Kanal 2, Puumarketi, Raadio Elmari, Etsy, Tarmeko ja kodus.ee kodulehti. Toa kavandamiseks otsisin ideid Pinterestist.

Tööprotsessi kirjeldus sisaldab erinevaid etappe: töö kavandamine, toa remondiga seotud tööd, mööbli värskendamine ning toa sisustamine. Praktilise töö protsessi alustades hakkas mind huvitama, kui palju aega kulub ise remondi tegemiseks. Selleks märkisin iga tööprotsessi juures üles, kui palju aega mul selleks kulus.

Tänan oma juhendajaid Aveli Tiiterit, Evelin Tiiterit ja Aivar Laanemägit ning retsensenti Kaire Kinga.

# 1. Praktilise töö teoreetiline osa

## 1.1. Lühiülevaade sisekujundusest

Sisekujundus, ka sisearhitektuur ja ruumikujundus, on ehitise siseruumide kujundus, mis hõlmab värvide ja materjalide kasutust, mööbli valikut, paigutust jne. Sisekujundus on tervik, mis saavutatakse paljude detailide kooskõlas. (Sisekujundus, 2022)

Kodu ja selle sisekujundus on meie jaoks palju suurema tähtsusega, kui oskame arvata. Kui kodus on turvaline ja hubane, tunneme ennast seal hästi. Kindlasti on kodu koht, mida soovime kujundada vastavalt oma iseloomule, hobidele ja vajadustele. (Sisustusweb, 2022)

Kuidas muuta oma kodu välimust ning sisustada toad nii, et tuleks harmooniline ja atraktiivne tervik? Selle ülesande lahendamiseks on vaja läbi mõelda, mis värvi on seinad, laed ja põrandad, kuidas kujunevad ruumide vaated, milliseid värvi- ja valguslahendusi võiks kodus kasutada. (Mägi, 2019) Muidugi saab siseruumi kujundust muuta ka mööblit ümber paigutades. Selle tegevuse juures tuleb aga arvestada, et nii-öelda mööbeldamise lõppedes, oleksid esemed endiselt käepäraselt ja praktiliselt kasutatavad. (Moodne Kodu, 2023)

Kodule annab värske ilme näiteks uus seinavärv, mille valikul tuleks arvestada värvide iseärasustega. Matt toon peidab seinal olevad defektid, samuti värvimisel tehtud vead, kuid läikiv värv on paremini puhastatav. Sageli eelistavad inimesed poolmatte toone, millel on nii mati kui ka läikiva tooni positiivsed omadused. Kui värvitav sein on väga ebatasane ja defektne, soovitatakse kasutada struktuurset värvi, mis aitab varjata seintel olevaid vigu. (Moodne Kodu, 2022)

Tubade juures on oluliseks elemendiks valgusallikas, nii päevavalgus, mis tuleb õuest, kui ka lambivalgus, sest õigesti valitud valgustus muudab toad avaraks ja valgusküllaseks. (Sisustusweb, 2021) Lisaks võivad valguse mõjul varieeruda ka värvitoonid.

Toale annavad palju juurde erinevad detailid nagu kardinapuud ja kummuti nupud. Kardinate, kui oluliste aksessuaaride tähtsust ruumi lõppilme kujundamisel ei tohi alahinnata, sest nende abil on võimalik tuba visuaalselt muuta. Koos kardinatega paigutatakse tavaliselt ka ruloo, mis annab vajadusel võimaluse ruumi päikesevalguse eest varjata. Ruumi on võimalik paigutada kas täiesti pimendav, poolpimendav või valgust läbikumav tekstiilruloo. (Sisustusweb, 2021)

Merlin Miido, Kanal 2 uue sisustussaate „Kodud rahaks“ sisekujundaja kinnitab samuti, et kodu saab väga lihtsalt ja kiiresti kardinate ja vaipadega hubasemaks muuta (Raadio Elmar, 2023). Vaibad ja voodikatted suurendavad mugavustunnet ning loovad ruumist ühe terviku. Suured vaibad muudavad toa hubasemaks, akustiliselt vähem kajavaks ja hoiavad ka kauem põrandat kulumise eest. Kui majapidamises on koduloomi, soovitatakse võtta vaibad, mis ei kogu kiududesse tohutult karvu, üleliigset tolmu ning mida on lihtne puhastada. (Sisustusweb, 2021)

Tuppa saab tuua värkust uute voodi- ja diivanipatjadega, mis annavad efektsust oma erinevate värvitoonide, materjalide ja tektuuridega. Padjapüüre saab õmmelda endale meeldivast kangast, mida leidub soodsate hindadega erinevates taaskasutuspoodides. (Kroonika, 2022).

Toataimed lisavad igale ruumile sügavust ja iseloomu. Samuti on pisikesed detailid ka lihtne sisekujunduse trikk, mis loob ruumides läheduse tunde. Näiteks lisavad peeglid, dekoratiivpadjad, korvid ja küünlad ruumile kihilisust ja stiili. (Sisustusweb, 2021)

Tühjade seintega ruume peetakse sisekujunduses nii-öelda puudulikuks ruumiks. Kindlasti pole oluline, et seinamaal oleks kallis ja eriline, kuid kunstiga seinte kaunistamine on sisekujunduses oluline. Seintele võib riputada enda tehtud pilte või vanu joonistusi. Väga populaarseks on muutunud perepiltide väljaprintimine suurele lõuendile, mis asetatakse diivani tagusele seinale. (Sisustusweb, 2021)

Kroonika väitel on Eesti populaarseim Instagrami sisekujunduskonto @homeinestonia, mille on loonud Merlin Miido. Tema soovituste kohaselt, tuleb kodu sisustades jääda rahulikuks, sest algsed ideed ning maitsed muutuvad aja jooksul. Miido arvates võiks korraga sisustada elupaigas ühe ruumi, et vältida segadust ning ideede üleküllust. (Kroonika, 2022)

## 1.2. Sisekujunduses kasutatavad stiilid

Väidetavalt ütlevad peaaegu kõik sisekujundajad, et sisekujunduses peab reegleid rikkuma. Põhjuseks tuuakse sisekujunduse oluline eesmärk - see peab peegeldama ruumi omaniku elustiili ja iseloomu. Siiski on tähtis leida tasakaal. (Tarmeko, 2023)

Eespool öeldut arvesse võttes tuleb enne kodu sisustamist välja selgitada kasutatav stiil. Sobivaima stiili leidmiseks soovitatakse otsida erinevate stiilinäidetega pilte. Pildid annavad inspiratsiooni, mis aitab omakorda mööbli, värvide, aknakatete, vaipade ja teiste tarvikute osas otsuseid langetada. (Sisustusweb, 2021)

Sisekujunduses on kasutusel väga palju erinevaid stiile ning nende kombinatsioone. Populaarsed stiilid on näiteks skandinaavia, minimalism, maalähedane, industriaalne ja boheemlaslik stiil. (Moodne Kodu, 2018)

Skandinaavia stiil on lihtne ning kooskõlas loodusega. Sellise stiiliga kodudes kasutatakse tihti koos puitu ja valget värvi. Minimalismi iseloomustavad lihtsus, asjade vähesus ning neutraalsed värvid. Mööbliesemed on tagasihoidlikud ning omavad praktilist väärtust. Maalähedase stiili puhul kasutatakse palju värvimata puitu. Tekstiilidena sobivad sellise stiiliga maakodudesse lina, puuvill ja vill. Industriaalne stiil on inspireeritud tööstuslikust keskkonnast ning lao- ja tehasehoonetest. Ruumides on peamisteks värvideks hall, pruun ja must. Kasutatakse palju betooni, telliskivi ning puitu. Boheemlaslikul stiilil on vähe reegleid. Sellise stiiliga kodudes on sisustuselemendid isikupärased ning tihti taaskasutatud. (Moodne Kodu, 2018)

Toa sisustamisel sain inspiratsiooni *hygge*-stiilist. *Hygge* on minimalistlik sisekujundusstiil, mille eesmärk on hubase atmosfääri loomine. Kasutatakse neutraalseid toone ning looduslikke materjale, näiteks puitu ja bambust. Tuppa tuuakse hubasust erinevate tekkide, patjade, küünalde ning taimedega. (MasterClass, 2021)

Pilt, millel on kujutatud kollaaž, tekst, toas

Kirjeldus on genereeritud automaatselt

Foto 1. Hygge Home sisevärvide värvipalett (Etsy)

*Hygge* (hääldatakse „hoo-gah“) on mõiste, mis on tuletatud vanast norrakeelsest sõnast ja tähendab „heaolu“. Taanlased hakkasid *hygge* oma elustiili lisama pärast seda, kui sõna ilmus taanikeelsetes tekstides XVIII sajandil ning see on muutunud Taani kultuuri oluliseks osaks. Terminit kasutatakse nii omadussõna, nimisõna kui ka tegusõnana. (MasterClass, 2021)

Meie mõistes on *hygge* lihtsalt hubane kodu, kus saab sohvale sättida mõnusaid ja mugavaid patju ning pleede, põrandale vaipu. Erinevad valgustid ja küünlad hoolitsevad vajadusel ka mahedama või lugemisnurgas näiteks kohtvalguse eest. Kõik see ei maksa sugugi palju, näiteks saab lihtsaid padjakatteid ise teha, aga toredaid pisidetaile leiab ka odavamatest sisustuspoodidest. (kodus.ee)

*Hygge* sisekujundust saab väga lihtsal viisil oma koju lisada. Üheks parimaks lahenduseks on *hygge* integreerimine aastaringselt, kaunistades oma kodu väikeste lisanditega, näiteks pehmete tekstiilidega, meeleoluvalgustusega (nöörituledega hajutatud valgusallikas) või lohutavate lõhnadega (lõhnaküünlad, soojad aroomid nagu ingver, vanilje, kaneel või apelsin). Samuti soovitatakse kohandada *hygge*-stiili oma kirjandusarmastusega ning kujundada mugav nurgake ruumis, kus saab nautida head raamatut ja tassi kohvi. (MasterClass, 2021)

## 1.3. Vanast uueks

Eespool mainitud saate „Kodud rahaks“ eesmärk on muuta iganenud üürikorterid kahe nädala jooksul kaasaegseks interjööriks. Kasutada tuleb kavalaid ja soodsaid nippe, sest eelarve on vaid 1000 eurot. (Kanal 2, 2023)

Kodu sisustades ei pea ostma alati kõike uut. Võimalik on olla kokkuhoidlik ning kulutada minimaalseid summasid. Merlin Miido soovitab olla kannatlik ning jälgida poodides olevaid allahindlusi, et kodu soodamalt sisustada (Kroonika, 2022).

Taaskasutus ja tarbimise vähendamine olid 2022. aasta sisekujunduse märksõnadeks. Selleks, et tarbimist vähendada, tuleb kriitilise pilguga üle vaadata, mida tegelikult vaja on. Sisustuse soetamisel tuleb järgida põhimõtet, et esemed oleksid funktsionaalsed ja nende ostmine läbi mõeldud. Üheks heaks võimaluseks on valida endale kvaliteetne, kauakestev ja ajatu disainiga mööbel. (Sisustusweb, 2022)


Eluruumi on võimalik uuendada kasutatud esemetega, mida võib leida nii Facebooki Marketplace’st, erinevatest müügigruppidest kui ka taaskasutuspoodidest nagu Sõbralt Sõbrale ja Uuskasutuskeskus. Samuti tasuks mõelda, kas kodus juba olemasolevat mööblit oleks võimalik parandada nii, et see mõjuks värske ja uuena. (Moodne Kodu, 2023)

Ostes vana mööblieseme, tuleks jälgida, et selles poleks aktiivset puidukahjurite elutegevust, mis kahjustaks nii objekti ennast kui ka teisi kodus olevaid puitesemeid. Samuti tuleks vaadata, milline on ostetava mööblitüki üldine seisukord. (Scandinavian HOME, Roheline Ateljee)

Vanale mööblile saab uue värskuse anda seda üle värvides. Mööblit taastades tuleb arvestada, et iga kasutatud pind on vähem või rohkem määrdunud. Mööblieseme pind tuleb seetõttu enne värvimist puhastada nähtamatutest näpujälgedest ja rasvast, et pinnale kantav värv oleks hästi nakkuv. (Scandinavian HOME, Roheline Ateljee)

# 2. Tööprotsess

## 2.1. Tööprotsessi planeerimine

Esimese tööna joonestasin oma toa põhiplaani (foto 1, lisa 1), millele kandsin mõõtmisel saadud tulemused. Arutasin juhendaja Aveliga, milline võiks olla mööbli paigutus, lähtudes tehtud põhiplaanist. Tegin ajagraafiku tabeli (lisa 2), kuhu hakkasin kandma kuupäevaliselt tehtud töid. Vormistasin ka eelarve tabeli (lisa 3), kuhu kandsin vajalikud töövahendid, materjalid ning nende hinnad. Otsisin Pinterestist sisustusideid ning tegin valmis toa algse kavandi (lisa 4).

Praktilise töö käigus planeerisin oma toas (lisad 5-8) remondi ja sisustamisega seoses läbi viia järgmised tegevused:  
1) valada toa põrand ja paigaldada parkett;  
2) lihvida, pahteldada ning värvida seinad ja aknapõsed;  
3) paigaldada uks ning laematerjal;  
4) värvida riidekapp ja sahtliboks;  
5) sisustada tuba.

Foto 1. Toa põhiplaan (lisa 1)

Töödega plaanisin alustada 2022. aasta suvel. Kuna lihvimisel eraldub palju tolmu, otsustasin alustada sahtliboksi lihvimisest ja värvimisest, mida saab teha õues. Järgmise tööna plaanisin ette võtta põranda valamise, sest väljas oli soe, mis võimaldas mul põranda kuivamise ajal akent täiesti lahti hoida, et tuba tuulutada.

Pärast põranda valamist tahtsin üle värvida riidekapi. Enne värvimist tuleb kapi pind karestada liivapaberiga, et värv nakkuks. Kapi pinna karestamisel eraldub tolmu, mis võib määrida värskelt värvitud seinad, sellepärast tuli riidekapi värskendamine ette võtta enne seinte värvimist.

Toa seinte värvimisel plaanisin kasutada kahte värvi - rohelist ning valget, millel oli kerge roheline varjund. Toa põhivärvideks valisin rohelise, pruuni, beeži, valge ja musta. Soovisin tuua nende värvidega tuppa loodusele omast rahulikku meeleolu. Toa kujundamisel kasutasin *hygge*-stiilile iseloomulikke elemente, näiteks erinevaid patju ning voodikatteid.

Pärast värvimistöid paigaldasin laematerjali, sest siis ei olnud ohtu määrida valget laematerjali värviga ära. Laematerjali paigaldamisel kasutasin redelit ning selle tõttu otsustasin paigaldada parketi hiljem kui laematerjali, et vältida parketile tekkida võivaid kriime.

## 2.2. Toa remondiga seotud tööd

### 2.2.1. Põranda valamine ja parketi paigaldus

Täitsin isa (Aivar Laanemägi) juhendamisel toas olevad gyproci plaatide ja põranda vahed kiireltkuivava polüuretaanliimiga. Gyproc plaadid on kerged heli- ja tulekindlad kipsplaadid (Puumarket, s.a). Tegin laserloodi abil selgeks, kui palju oli põrand loodist väljas. Teipisin põrandapraod maalriteibiga ning kandsin põrandale puidust pindadele mõeldud nakkekrundi.

Valmistasin põranda tasandussegu alguses vastavalt õpetusele, mille kohaselt tuli ühe paki segule lisada 4,5 liitrit vett. Põrandale valades sain aru, et segu oli liiga paks, sest see ei hakanud laiali valguma ning piikrulliga lükates tekkisid põrandale segukuhjad. Järgmistele segu kogustele lisasin ühe paki kohta 5 liitrit vett. Põrandasegu segamiseks kasutasin segumikserit. Pärast põranda kuivamist otsustasin valada veel teise kihi põrandasegu, sest esimest korda valades jäi segu siiski liiga paks, mille tõttu ei jäänud põrand tasane. Sel korral valades, lisasin ühe segu kogusele 6 liitrit vett. Rullisin seejärel segu piikrulliga ühtlaseks, et liigne õhk väljuks (foto 2). Pärast valamistöid tuli tuba mõndaaega tuulutada ning ahju kütta, et põrand korralikult ära kuivaks.

|  |  |
| --- | --- |
| Pilt, millel on kujutatud inimene, rõivad, jalatsid, toas  Kirjeldus on genereeritud automaatselt  Foto 2. Põrandasegu laiali lükkamine piikrulliga | Pilt, millel on kujutatud põrand, Kontoritarvikud, paber, Pabertoode  Kirjeldus on genereeritud automaatselt  Foto 3. Väljalõigatud šabloon |

Seejärel alusatsime parketi paigaldusega, mille ettevalmistuseks laotasin põrandale puitkiudplaadid ning alles siis paigaldasin isaga põrandale tammepuidust parketi. Minu toas asub ahi, mis on kaarja kujuga. Parketi paigaldamiseks tuli põrandapaneelist välja lõigata õige kujuga osa, et see sobituks ahju kumerusega. Kumeruse väljaselgitamiseks surusin kätega A4 paberid vastu ahju, teipisin need omavahel kokku ning joonistasin hariliku pliiatsiga, pliiatsit vastu ahju surudes, paberile õige kumeruse. Lõikasin kääridega paberist šablooni välja (foto 3) ning asetasin põrandapaneelile, et sellest õige tükk välja saagida.

Sellele järgnes põrandaliistude lõikamine ja paigaldus. Kasutasime põrandaliistudena sokliliiste, millel jooksis sees kaablirenn. Mõõtsin liistude pikkused, mille juures võtsin arvesse seinte pikkuseid ning pistikute asukohti. Isa (Aivar Laanemägi) lõikas liistud õige pikkusega. Märkisin liistudele kohad, kuhu isa puuris tüüblite jaoks augud ja panime tüüblid seina. Kinnitasime sokliliistud ristpeaga kruvidega tüüblite külge. Ühendasime põrandaliistud nurkade ning ühendustükkidega.

### 2.2.2. Seinte lihvimine, kruntimine ja värvimine ning ukse paigaldamine

|  |  |
| --- | --- |
| Pilt, millel on kujutatud rõivad, sein, toas, inimene  Kirjeldus on genereeritud automaatselt | Pilt, millel on kujutatud Pabertoode, raamat, paber, tekst  Kirjeldus on genereeritud automaatselt  Foto 5. Värvikaardid  Foto 4. Seinte kruntimine |

Teipisin akna ja aknalaua ääred, et need ei saaks seinte pahteldamisel pahtliga kokku. Ehitaja pahteldas seinad Vivacolor LF peenpahtliga siledaks. Pärast pahtli kuivamist lihvisin kõik seinad liivapaberiga üle ning kruntisin Flat valge kruntvärviga (foto 4). Kruntvärv tõi seintel nähtavale väikesed augud. Aukude parandamiseks katsin need pahtliga ning seejärel lihvisin. Kruntisin seinad teist korda kruntvärviga üle. Seintel tulid nähtavale uued väikesed augud, mida tuli parandada. Pärast parandustöid panin seinte nurkadesse akrüülhermeetikut. Lasin pritsist seinte nurkadesse akrüülhermeetikut ning tõmbasin selle, eelnevalt vette kastetud, näpuga üle. Niiske näpuga üle tõmbamine oli vajalik, et akrüülhermeetik jääks ühtlane ning muutuks teistpidi kumeraks. Kasutasin akrüülhermeetikut, sest selle elastne omadus hoiab ära seinte ühednuskohtadesse kuivamisel tekkida võivad praod.

Korstnajala siledaks saamiseks tuli seda mitmeid kordi pahteldada ja lihvida. Kuna korstnajalg ei lähe kuumaks, sain kasutada samu materjale, mida olin kasutanud seinte viimistlemisel. Lihvimisel kasutasin P40 ja P150 karedusega liivapabereid.

Otsustasin toa seinad värvida kahte värvi. Seinte värvivaliku tegemiseks kasutasin ehituspoodides leiduvaid värvikaarte (foto 5). Teipisin seinad kahe erineva värvi liitumise kohast. Värvimistöid alustasin heleda värviga. Kui alustada heleda värviga, siis on võimalik hiljem tumeda värviga, erinevate toonide liitumise kohast, parandusi teha, kuid tesitpidi selline võimalus puudub. Ootasin kuni esimene värvikiht ära kuivab ning seejärel kandsin seintele teise kihi heledat värvi.

Pärast heledate seinte kuivamist, värvisin ülejäänud kaks seina tumeda värviga. Nii heledat kui tumedat värvi kandsin seintele kaks kihti, et saavutada ühtlane tulemus.

Tumedaks värvisin toa kõige suurema pinnalaotusega seina ning voodipeatsi taha jääva pinna. Soovisin värvida kõige suurema pinnaga seina tumedaks, et see sein paistaks tuppa astujale koheselt silma. Otsustasin värvida voodipeatsi taguse seina samuti tumedaks, sest mu voodi on valget värvi ning soovisin tekitada voodi ja seina värvidega kontrasti. Toa kaks seina, kus asuvad aken ja ahi, värvisin heledaks. Soovisin tuppa lisada heledat värvi, sest see muudab ruumi suuremaks ja avaramaks.

Valisin oma toale valge puitukse. Uksele on süvendatud ristkülik, mille üleval ning all on süvendatud ruudukujutis. Valisin oma toale samasuguse ukse nagu on kõrvaltoal, et maja ühel korrusel säiliks ühtne stiil.

Ukse paigaldamiseks loodisin uksepiidad. Loodimine on rõht-, püst-, harvemini kaldsihi määramine loodiga (Eesti Entsüklopeedia, 2006). Kui uksepiidad ei ole loodis, siis ei käi uks kinni ega lahti. Tõstsime isaga ukse paika ning paigaldasime ukseliistud. Ukseliistud on üleminekuks uksepiidalt seinale. Ukseliistude ning seina vahele jäänud tühimiku täitsin akrüülhermeetikuga. Viimaks paigaldasin uksele, vastavate poltidega, lingi.

### 2.2.3. Aknapõskede töötlemine ning aknalaua värvimine

Pahteldasin ja lihvisin aknapõski mitmeid kordi, et tulemus jääks ühtlane ning sile (foto 6). Kruntisin neid ning parandasin, kruntvärviga nähtavale tulnud, augud. Teipisin akna ääred, et akrüülhermeetik sirge jääks. Lasin aknapõskede ning akna vahele jäänud vahesse akrüülhermeetikut ning ootasin kuni see oli ära kuivanud. Teibi eemaldamisel, tuli sellega koos ära ka akrüülhermeetik, sest oli teibi külge kinni kuivanud. Järgmisel katsel eemaldasin teibi koheselt, ega oodanud enam kuni see ära kuivab.

Järgmine etapp oli aknapõskede värvimine. Teipisin uuesti akna ääred, et need ei saaks töö käigus värviga kokku. Pärast aknapõskede värvimist ning teibi eemaldamist avastasin, et teibi alt oli siiski värvi läbi tulnud. Eemaldasin kuivanud värvi akna äärtelt niiskete salvrätikutega. Õnneks oli kasutatud värv veepõhine, mille tõttu eemaldus see pinnalt kergelt.

Minu toa aknalaud oli eelnevalt juba lihvitud. Puhastasin selle tolmust, et mööblilakk hästi nakkuks. Kandsin aknalauale kaks kihti mööblilakki, et tulemus ühtlane jääks.

Foto 6. Aknapõskede lihvimine

### 2.2.4. Laeroovituse ja -materjali paigaldamine

|  |  |
| --- | --- |
| Foto 7. Roovituse paigaldamine | Foto 8. Laepaneelide mõõtmine |

Paigaldasin isaga lakke roovituse (foto 7). Kasutasime roovituseks tollisest lauast pikkupidi lõigatud ja hööveldatud ühepaksuseid laudu. Roovitus on vajalik, sest sinna külge kinnitatakse hiljem laematerjal. Roovide kinni kruvimisel tuli jälgida, et need jääksid loodi. Kui roovid pole loodis, siis jääb laematerjal laineline.

Järgmiseks paigaldasime lakke pressitud papist valget värvi laepaneelid. Saagisin laepaneelid mõõdu järgi parajaks (foto 8). Isa aitas paneelid klambritega roovituse külge kinnitada. Laeliistude paigaldamiseks lõikasin liistude otsad nurga lõikamise raamiga õigeks. Panin liistudele sisetöödeks mõeldud Moment Fix Decor ehitusliimi. Mõningate liistude vahele jäi väikene vahe ning selle täitmiseks kasutasin akrüülhermeetikut.

## 2.3. Mööbli lihvimine ja värvimine

Soovisin taaskasutada vana mööblit ja luua olemasoleva kombineerimisel midagi uut ning värsket. Otsustasin taaskasutada mööblit ja materjale, et valmistada endale kirjutuslaud ning riidekapp.

### 2.3.1. Sahtliboksi lihvimine ja värvimine ning lauaplaadi lakkimine

Minu kirjutuslaud koosneb värkendatud sahtliboksist ning lauaplaadist. Kirjutuslaua sahtliboks (foto 9) oli üks osa kunagisest kirjutuslauast. Sahtliboksi taastamiseks võtsin selle osadeks lahti. Suuremate pindade lihvimisel kasutasin lihvimismasinat (foto 10) ning väiksemad pinnad lihvisin käsitsi P150 karedusega liivapaberiga. Pärast lihvimist puhastasin osad tolmust, et hiljem kantav värv hästi nakkuks.

|  |  |
| --- | --- |
| Foto 9*.* Kirjutuslaua sahtliboks enne värskenduskuuri | Foto 10. Sahtliboksi osade lihvimine |

Värvisin puidust sahtliboksi osad Vivacolor Green Line Furniture 30 valge värviga (foto 11). Otsustasin värvida sahtliboksi valgeks, et see sobituks minu voodi värviga. Alustasin värvimist värvirulliga, kuid ma polnud tulemusega rahul, sest pind ei jäänud sile ning puidusüü ei tulnud esile. Vahetasin värvirulli pintsli vastu. Pintsliga värvides jäi pind siledam ning puidusüü tuli esile.

Pärast teistkordset sahtliboksi osade värvimist, jätsin need enda tuppa kuivama. Kahjuks õhkus eelneval päeval valatud põrandast palju niiskust, mille tõttu deformeerus sahtliboksi üks osa kõveraks. Järgneval päeval jätkasin sahtliboksi osade värvimist. Jätsin kaardu tõmbunud sahtli osa, ümber pööratult, põrandale kuivama. Niiskusest kaardu tõmbunud sahtli külg muutus uuesti sirgeks. Sahtliboksi nuppude värvimiseks kasutasin musta mööblivärvi. Soovisin tuua mustade käepidemetega sahtliboksi valgele värvile kontrasti. Seejärel panin sahtliboksi uuesti kokku (foto 12).

|  |  |
| --- | --- |
| Foto 11. Sahtliboksi osade värvimine | Foto 12. Kirjutuslaua sahltiboks peale värkenduskuuri |

Minu toa lauaplaat on 60 sentimeetrit lai ning 173 sentimeetrit pikk. Kandsin lauaplaadile kaks kihti mööblilakki. Pärast mööblilaki kuivamist avastasin, et plaat oli muutunud käe all karedaks. Lihvisin plaadi õrnalt P150 karedusega liivapaberiga üle. Pärast lihvimist muutus lauaplaat siledaks. Isa aitas mul sahtliboksi ja lauaplaadi ühendada. Lauaplaat on kinnitatud riiuli-kanduritega sahtliboksi ning riidekapi külge. Tulemusena valmis kaunis kirjutuslaud (foto 13).

|  |
| --- |
| Foto 13. Valminud kirjutuslaud |

### 2.3.2. Riidekapi värvimine

Taastasin ka kodus oleva vana riidekapi (foto 14). Karestasin riidekapi P150 liivapaberiga (foto 15) ning seejärel puhastasin tolmust. Tolmust puhastamine oli vajalik, et hiljem kapile kantav värv hästi nakkuks.

Värvisin riidekapi Vivacolor Green Line Furniture 30 valge värviga üle (foto 16). Pärast värvi kuivamist avastasin riidekapilt mõned kohad, kus värv oli veidi voolanud. Kohtade parandamiseks, otsustasin need liivapaberiga veidi madalamaks lihvida. Kandsin riidekapile teise kihi valget värvi.

Soovisin, et riidekapil ja sahtliboksil oleksid ühesugused käepidemed, sellepärast värvisin ka kapinupud musta mööblivärviga üle. Tulemusena valmis ilus riidekapp (foto 17).

|  |  |
| --- | --- |
| Foto 14. Värskendamata riidekapp | Foto 15. Riidekapi karestamine liivapaberiga |
| Foto 16. Riidekapi värvimine | Foto 17. Uuenduskuuri läbinud riidekapp |

## 2.4. Toa sisustamine

Tegin enne toa sisustamist valmis ruumi esialgse kavandi (lisa 4). Lähtusin kavandist vaid osaliselt, sest minu ideed muutusid tööprotsessi käigus.

Kuna soovisin tuua oma tuppa *hygge*-stiilile omast hubast meeleolu, valisin oma toas rahuliku atmosfääri loomisel põhivärvideks rohelise, pruuni, beeži, valge ning musta värvi. Toa seinad otsustasin värvida roheliseks ja valgeks.

Toas harmoneeruvad omavahel valge puidust riidekapp, sahtliboks ning voodi. Akna, aknalaua ja lauaplaadi pruun puidutoon toob tuppa looduslikku meeleolu.

Olemasolevast mööblist lähtudes, sisustasin ülejäänud toa. Voodi kõrvale paigutasin musta metalse riiuli (foto 18), millel on väga praktiline väärtus, näiteks saab sellele enne magama jäämist raamatu asetada. Soovisin tuua voodile beeži ning punakaspruuni tooni. Sellest lähtudes valisin voodile kaks punakaspruuni ruudukujulist patja ning ühe beeži ristkülikukujulise tekstuurse padja. Alumine voodikate on samuti beež ning sellel esinevad õrnad tekstuursed triibud. Pealmine voodikate on punakaspruun, mis sobitub kokku patjade värviga. Seintel on kolm musta värvi pildiraami. Raamidesse paigutasin enda joonistatud taimemotiividega pildid (foto 19).

|  |  |
| --- | --- |
| Foto 18. Must metalne riiul | Foto 19. Taimemotiividega pildid |

Riidekapi ja sahtliboksi mustad käepidemed sobituvad kokku pehme punakaspruuni tooli jalgadega. Põrandal on ümmargune džuudist vaip. Valisin tuppa valge kardinapuu ning pimendava ruloo. Akende ees on valged kardinad, millel on samuti õrnad triibud nagu voodikattel. Õhulised kardinad lisavad toale pehmust ning hubast meeleolu.

Pilt, millel on kujutatud sein, taim, toataim, lillepott

Kirjeldus on genereeritud automaatseltLaelamp sobitub nii värvi kui ka materjali poolest musta metalse riiuliga. Lambi terasest kaarte vahele on punutud puidust ribad , mis sobivad omakorda kokku põrandal oleva naturaalset tooni vaibaga.

Minu jaoks oli oluline tuua tuppa erinevaid taimi. Voodi kõrval oleval riiulil asetseb aaloe. Riidekapilt ripub alla luuderohi (foto 20).

Minu töö lõpptulemusena valmis mõnus ja hubane tuba (lisa 8).

|  |
| --- |
| Foto 20. Riidekapilt alla rippuv luuderohi |

# Kokkuvõte

Kõik praktilisele tööle püstitatud eesmärgid said täidetud. Õppisin tööprotsessi käigus vajalikke oskuseid, et värskendada mööblit ja eluruumi. Samuti sain kogemuse, kuidas ruumi sisustada. Töö lõpptulemusena valmis hubane tuba.

Eesmärgini jõudmiseks koostasin esialgse kavandi ja mõtlesin läbi materjalide valiku. Valasin põranda ning paigaldasin sellele tammepuidust parketi. Pahteldasin, lihvisin, kruntisin ning värvisin ruumi seinad ning aknapõsed. Paigaldasin toale ukse ning lakke laematerjali. Värkendasin vana sahtliboksi ning riidekapi. Kirjutuslaua loomiseks lihvisin ning värvisin üle vana sahtliboksi ning lisasin sellele lakitud lauaplaadi. Lihvisin ning värvisin üle ka riidekapi. Toa sisustamisel sain inspiratsiooni *hygge*-stiilist.

Teoreetilises osas andsin ülevaate sisekujundusest ja sisustamisel kasutatavatest stiilidest. Samuti käsitlesin lühidalt mööbli ja eluruumi värkendamist.

Tööprotsessi alustades hakkas mind huvitama, kui palju aega kulub ise remondi tegemiseks. Küsimusele vastuse saamiseks, märkisin iga töö juures üles kulunud aja. Remondi tegemiseks ning mööbli värkendamiseks kulus mul kokku 120 tundi, mille hulka pole arvestatud ideede kogumise, poodides käimise, töövahendite ja ruumi ettevalmistamise ning puhastamise ja kirjaliku osa vormistamise peale kulunud aega.

Töö käigus märkisin üles tehtud kulutused. Eelarvetabelis numbreid liites selgus, et remondi- ja sisustustöödeks kulus kokku 1819 eurot, mis viimase aasta hindade tõusu arvestades on suhteliselt tagasihoidlik summa.

Olen toa lõpptulemusega väga rahul. Tööprotsessi käigus õppisin lisaks ruumi ja mööbli värkendamisele ka aja planeerimist. Sain aru, et iga töö etapp võtab kauem aega, kui esialgselt plaanitud. Ma arvan, et toa sisustamine andis mulle väga hea kogemuse, mida saan ka tulevikus kasutada. Õppisin, kuidas valida sisustuselemente vastavalt valitud stiilile.

# Kasutatud materjalid

1. Eesti Entsüklopeedia. (2006). [www] <http://entsyklopeedia.ee/artikkel/loodimine1> (28.04.2023)
2. Etsy. (s.a). Hygge Home - sisevärvide värvipalett. [www] <https://www.etsy.com/au/listing/1029642044/hygge-home-interior-paint-color-palette> (05.05.2023)
3. Kanal 2. (08.02.2023). „Kodud rahaks“ tuleb taas! [www] <https://kanal2.ee/et/n/165949/kodud-rahaks-tuleb-taas> (28.04.2023)
4. kodus.ee. (s.a). Hygge ja teised: kuidas skandinaaviapäraselt õnnelik olla? [www] <https://kodus.ee/artikkel/hygge-ja-teised-kuidas-skandinaaviaparaselt-onnelik-olla> (05.05.2023)
5. Kroonika. (12.06.2022). Sisekujundaja Merlin Miido: kodu sisustades ei ole vaja kõike korraga teha. [www] <https://kroonika.delfi.ee/artikkel/120005379/sisekujundaja-merlin-miido-kodu-sisustades-ei-ole-vaja-koike-korraga-teha> (28.04.2023)
6. MasterClass. (16.07.2021). Hygge Decor Guide: How to Add Hygge Style to Your Home. [www] <https://www.masterclass.com/articles/hygge-decor-guide?fbclid=IwAR0Ziqz75TNhwS5qZgori7W7PhyEG_uWgntQca4Jk6ckLBjUQunHhy6zXuE> (28.04.2023)
7. Moodne Kodu. (24.05.2018). Kaheksa kõige tuntumat sisekujundusstiili, mida oma kodus katsetada. [www] <https://moodnekodu.delfi.ee/artikkel/82202525/kaheksa-koige-tuntumat-sisekujundusstiili-mida-oma-kodus-katsetada> (29.04.2023)
8. Moodne Kodu. (15.10.2022) Kuidas värkendada kodu kiiresti ja rahakotisõbralikult. [www] <https://moodnekodu.delfi.ee/artikkel/120077778/kuidas-varskendada-kodu-kiiresti-ja-rahakotisobralikult> (05.05.2023)
9. Moodne Kodu. (06.02.2023). Viis head ideed, kuidas kodu ilmet juba olemasolevate asjadega värkendada. [www] <https://moodnekodu.delfi.ee/artikkel/81084705/viis-head-ideed-kuidas-kodu-ilmet-juba-olemasolevate-asjadega-varskendada> (05.05.2023)
10. Mägi, R. (21.11.2019). Pilt selgeks: kui palju raha küsib sisekujundaja ja miks sul tema teenuseid vaja on. Geeniusmeedia. [www] <https://kodu.geenius.ee/rubriik/sisustus/pilt-selgeks-kui-palju-raha-kusib-sisekujundaja-ja-kas-sa-saad-seda-endale-lubada/> (06.05.2023)
11. Puumarket. (s.a). Kipsplaadid. [www] <https://puumarket.ee/tooteinfo/ehitusplaadid/kipsplaat/> (28.04.2023)
12. Raadio Elmar. (22.02.2023). Raadio Elmar otseeeter ja järelkuulamine. Merlin Miido sõnul on eestlaste kodude suurim miinus kardinate ja vaipade puudumine. [www] <https://elmar.pleier.ee/uudised/merlin-miido-sonul-on-eestlaste-kodude-suurim-miinus-kardinate-ja-vaipade-puudumine?fbclid=IwAR2kbYv5oueWEXPHP7l4piBhDTJe-DYDVmbderxsSD7z6-95vy-o7UIx1IDE> (28.04.2023)
13. Scandinavian HOME, Roheline Ateljee. (s.a) Roheline Ateljee - Anname vanadele asjadele uue võimaluse! Scandinavian HOME. [www] <https://www.scandinavianh-ome.ee/sisekujundus/elutuba/1050-roheline-ateljee-anname-vanadele-asjadele-uue-voimaluse?fbclid=IwAR0fm7OkAH4hAGoHt4NVDJ1Z-5EO4Jefv2J79cPgeGShzFF-X4pqHDwm1e8E> (29.04.2023)
14. Sisustusweb. (17.05.2021). Artiklid ja uudised. 7 sisustusnippi, mis töötavad igas olukorras. [www] <https://www.sisustusweb.ee/ee/uudis/6160/7-sisustusnippi-mis-tootavad-igas-olukorras.html> (06.05.2023)
15. Sisustusweb. (2022). Artiklid ja uudised. Milliseid trende toob alanud aasta sisekujunduses? [www] <https://www.sisustusweb.ee/ee/uudis/6241/milliseid-trende-toob-alanud-aasta-sisekujunduses.html> (06.05.2023)
16. Tarmeko. (02.02.2023). Artiklid. Top 10 soovitust sisekujundajatelt. [www] <https://tarmeko.ee/artiklid/top-10-soovitust-sisekujundajatelt> (07.05.2023)
17. Vikipeedia. (18.01.2022) Sisekujundus. [www] <https://et.wikipedia.org/wiki/Sisekujundus> (07.05.2023)

**Fotod**

1. <https://www.ikea.ee/en/products/bedroom/beds-and-sofa-beds/bed-frames/hemnes-bed-frame-spr-29002268>
2. <https://stencilit.ee/wp-content/uploads/2021/09/S086-Starburst-5.jpg>
3. <https://www.hemtex.ee/dekoratiivpadjad-ja-pleedid/dekoratiivpadjad-ja-padjakatted>
4. <https://www.pinterest.com/pin/95983035796774041/>
5. <https://www.alibaba.com/product-detail/Cute-Woven-Accent-Boho-Shaggy-Round_1600092742196.html>
6. <https://yesoutdoors.en.made-in-china.com/product/MymEIzCVLjcs/China-Macrame-Hanging-Planter-Basket-Plant-Hanger-Home-Decor-up-to-8-Inch-Flower-Pot.html>
7. <https://www.ikea.com/us/en/campaigns/shop-marketplace-styles-bohemian-pubc4b56fa0>

# Lisad

## Lisa 1. Toa põhiplaan

Pilt, millel on kujutatud diagramm

Kirjeldus on genereeritud automaatselt

## Lisa 2. Näide ajagraafiku tabelist (august)

|  |  |
| --- | --- |
| 01.08.22 | Lihvisin sahtliboksi osasid käsitsi liivapaberiga. (1,5h) |
| 04.08.22 | Lihvisin sahtliboksi osasid käsitsi liivapaberiga. (1h) |
| 14.08.22 | Lihvisin sahtliboksi osasid lihvimismasinaga ja käsitsi liivapaberiga (3h 45 min). |
| 21.08.22 | Värvisin sahtliboksi osasid Vivacolor Green Line Furniture 30 valge värviga. Kõik küljed said ühe kihiga kaetud. Alguses värvisin rulliga ja avastasin, et nii mulle ikka ei meeldi ning siis hakkasin pintsliga värvima. Täitsime toas olevad gyproci ja põrandavahed Soudal’i kiireltkuivava polüuretaanliimiga. Teipisin põrandapraod maalriteibiga. Tegime selgeks laserloodi ja mõõdulindiga kui palju toatasapind loodist väljas on.  (3h) |
| 24.08.22 | Värvisin sahtliboksi osasid. (1h) |
| 25.08.22 | Kandsin pintsliga põrandale Sakret’i nakkekrundi puidust pindadele. (30 min) |
| 28.08.22 | Valmistasime Mira x-plan põranda tasandussegu alguses vastavalt juhendile, lisasime ühele pakile segule 4,5l vett, segasin segumikseriga. Põrandale valades saime aru, et segu oli liiga paks, sest see ei hakanud valguma ning piikrull lükkas segukuhjasid üles. Järgmisele segukotile lisasime 5l vett ning siis hakkas segu valguma. (2,5) |
| 29.08.22 | Värvisin sahtliboksi osasid. Jätsin need tuppa kuivama (uksel oli kate ees, kuid aken lahti), kuid põrandast õhkas nii palju niiskust üles, et üks sahtliboksi külje osa tõmbus kaardu. (3h) |
| 31.08.22 | Värvisin sahtliboksi osasid. Jätsin need põrandale kuivama ning kaardus osa tõmbas sirgeks tagasi. (2h) |

## Lisa 3. Eelarve tabel



## Lisa 4. Toa esialgne kavand



|  |  |
| --- | --- |
|  |  |

## Lisa 5. Vaade aknale tööprotsessi alguses ja lõpus

## Lisa 6. Vaade ahjule tööprotsessi alguses ja lõpus

|  |  |
| --- | --- |
| Pilt, millel on kujutatud sein, toas, uks, maja  Kirjeldus on genereeritud automaatselt | Pilt, millel on kujutatud sein, toas, peegel, rätik  Kirjeldus on genereeritud automaatselt |

## Lisa 7. Vaade uksele tööprotsessi alguses

Pilt, millel on kujutatud toas, sein, ehitis, krohv

Kirjeldus on genereeritud automaatselt

## Lisa 8. Vaade ukse poole tööprotsessi alguses ja lõpus (võrdlus)

|  |  |
| --- | --- |
| Pilt, millel on kujutatud toas, sein, ehitis, krohv  Kirjeldus on genereeritud automaatselt | Pilt, millel on kujutatud sein, toas, tuba, mööbel  Kirjeldus on genereeritud automaatselt |